Nr. C 275/4 De Europæiske Fællesskabers Tidende 1. 11.90 
II 
(Forberedende retsakter) 
KOMMISSIONEN 
Ændret forslag til Rådets beslutning om indførelse at et fælleseuropæisk alarmnummer 
KOM(90) 426 endelig udg. — SYN 223 
(Forelagt af Kommissionen i henhold til EØF-Traktatens artikel 149, stk. 3, den 5. oktober 1990) 
(90/C 275/05) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 100A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
(1) Telefonen er det vigtigste middel til videregivelse af 
alarmeringer af enhver art og til opkald til alarmtje­
nester med ansvar for offentlig sikkerhed 
(2) til dette formål benyttes der for øjeblikket forskel­
lige telefonnumre i medlemsstaterne 
(3) borgere, som måtte stå over for den nødsituation i 
en anden medlemsstat, har som følge af disse 
forskelle problemer med at komme i forbindelse 
med de ansvarlige tjenester 
(4) den betydelige stigning i såvel private rejser som i 
forretningsrejser inden for Fællesskabet har skabt et 
behov for indførelse af et fælleseuropæisk alarm­
nummer 
(5) indførelsen af et fælleseuropæisk alarmnummer ville 
derfor fremme oprettelsen af det indre marked og 
dettes funktion (6) indførelsen af nye teknologier i de offentlige tele­
fonnet og en samordnet indførelse af avancerede 
telekommunikationsanlæg udgør en enestående 
lejlighed til indførelse af et fælleseuropæisk alarm­
nummer, som i givet fald kan være sideordnet med 
eksisterende nationale alarmnumre 
(7) Kommissionen har henledt Rådets opmærksomhed 
på dette problem (') 
(8) Rådet har på sit møde den 30. juni 1988 erkendt, at 
indførelsen af et fælleseuropæisk alarmnummer er 
vigtig for Europas borgere 
(9) Rådet har i sin resolution af 13. februar 1989 om 
udvikling af EF-samarbejdet inden for civilbeskyt­
telse (2) understreget det ønskelige i yderligere et 
fælleseuropæisk nødkaldenummer, som navnlig vil 
sætte borgerne i stand til i en nød- eller katastrofesi­
tuation at tilkalde den pågældende nationale hjælpe­
tjeneste 
(10) Europa-Parlamentet har gentagne gange under­
streget betydningen af indførelsen af et sådant 
nummer, navnlig i sine beslutninger af 14. december 
1988 om telekommunikation (3) (*) 
(II) Den Europæiske Konference af Post- og Teleadmi­
nistrationer (CEPT) har i sin rekommandation 
(') Meddelelse fra Kommissionen om samordning og forbere­
dende arbejde på telekommunikationsområdet med henblik 
på indførelse af et fælleseuropæisk alarmnummer i 1992 
(KOM(88) 312 endelig udg.). 
O EFT nr. C 44 af 23. 2. 1989. s. 3. 
O EFT nr. C 12 af 16. 1. 1989, s. 66. 
(4) EFT nr. C 12 af 16. 1. 1989, s. 69. 
1. 11.90 De Europæiske Fællesskabers Tidende Nr. C 275/5 
T/SF1 af 1976 anbefalet brugen af 112 som et 
fælleseuropæisk alarmnummer 
(12) denne rekommandation er kun blevet fulgt af 
ganske få medlemsstater 
(13) nummer 112 er fortsat det mest egnede nummer for 
de fleste teleadministrationer 
(14) det vil vor samtlige medlemsstater være muligt at 
udarbejde planer, således at nummer 112 kan 
frigøres til dette formål 
(15) de fleste medlemsstater vil være i stand til at frigøre 
nummeret 112 i 1992; for et mindre antal medlems­
stater vil dette dog indebære ekstra byrder, idet de 
ville være nødt til at foretage ikke-planlagte 
ændringer eller at fremskynde allerede lagte planer 
(16) derfor er en vis smidighed i tidsplanen for indfø­
relsen i disse medlemsstater nødvendig 
(17) nummer 112 vil kunne indføres i 1995, også i de 
medlemsstater, hvor dette vil give anledning til 
vanskeligheder 
(18) i tilslutning til de tekniske, finansielle, driftsmæssige 
og økonomiske konsekvenser af indførelsen af det 
valgte nummer i de offentlige telenet må medlems­
staterne træffe de nødvendige foranstaltninger i 
organisatorisk henseende, som passer bedst med den 
nationale opbygning af alarmtjenesterne for at sikre, 
at opkald til dette nummer besvares og behandles på 
fyldestgørende måde; det fælleseuropæiske alarm­
nummer bør derfor om nødvendigt benyttes side­
ordnet med andre eksisterende nationale ordninger 
(19) medlemsstaterne bør bestræbe sig på at forbedre 
sprogfærdighederne hos det betjeningspersonel, der 
besvarer opkald på nummer 112, således at brugen 
af dette nummer kan fungere bedst mulig 
(20) fastsættelsen af alarmnumre sker i alle medlems­
stater ved lov eller administrative bestemmelser; en 
fortsat uensartet udvikling inden for dette område 
må undgås — 
VEDTAGET FØLGENDE BESLUTNING: 
Artikel 1 
1. Medlemsstaterne sørger for, at nummer 112 
indføres i det offentlige telefonnet samt i fremtidige 
tjenesteintegrerede digitalnet og offentlige mobile 
tjenester som et fælleseuropæisk alarmnummer. 2. Det fælleseuropæiske alarmnummer indføres i givet 
fald sideordnet med andre eksisterende nationale alarm-
Artikel 2 
Det fælles europæiske alarmnummer indføres senest den 
31. december 1992, bortset fra de tilfælde hvor artikel 3 
finder anvendelse. 
Artikel 3 
1. Såfremt der i en medlemsstat måtte være særlige 
tekniske, finansielle eller organisatoriske vanskeligheder, 
der gør den fuldstændige indførelse af det fælleseuro­
pæiske alarmnummer inden for den i artikel 2 fastsatte 
frist umulig eller ville medføre urimelige omkostninger, 
underretter medlemsstaten Kommissionen om disse 
vanskeligheder. 
2. I så fald meddeler den pågældende medlemsstat 
Kommissionen med de fornødne forklaringer og begrun­
delser en ny dato for den fuldstændige indførelse af det 
fælleseuropæiske alarmnummer, idet denne dato dog 
ikke må være senere end den 31. december 1995. 
Artikel 4 
Medlemsstaterne træffer de fornødne foranstaltninger til 
at sikre, at opkald til det fælleseuropæiske alarmnummer 
besvares og behandles fyldestgørende og på den måde, 
der passer bedst ind i den nationale organisation af 
al arm tjenester og ligger inden for nettets teknologiske 
muligheder, samt på en måde, hvor der kan tages hensyn 
til eventuelle sproglige problemer, der måtte opstå. 
Artikel 5 
1. Medlemsstaterne vedtager senest den ... de 
bestemmelser, der er nødvendige for at efterkomme 
denne beslutning. De underretter straks Kommissionen 
herom. 
2. Medlemsstaterne drager omsorg for, at Kommis­
sionen underrettes om de nationale bestemmelser, som 
de udsteder på det af denne beslutning omfattede 
område. 
3. Bestemmelser, som vedtages i medfør af stk. 1, skal 
udtrykkeligt henvise til denne beslutning. 
Artikel 6 
Denne beslutning er rettet til medlemsstaterne.